Virtual siyasətçi

Virtual siyasətçi və ya Sİ siyasətçisi — dövlət idarəsində fəaliyyət göstərən qeyri-insani varlıq. Virtual siyasətçi eyni vəzifədə xidmət edən bir insanla oxşar gücə sahib olur, lakin süni intellekt alqoritmi əsasında seçim etmək üçün proqramlaşdırılır.

Süni intellekt yaranandan bəri maşınlar müxtəlif səbəblərə görə əvvəllər insanların tutduğu müxtəlif vəzifələrdə işə salınmışdır. Bunlar əsasən insanların iş yükünü yüngülləşdirmək üçün təkrarlanan tapşırıqlara aid edilmişdir. Süni intellekt getdikcə daha çox insan xüsusiyyətləri tələb edən empatiya kimi vəzifələrdə işə salınır, lakin insan qüsurlarını əvəz etmək üçün istifadə olunur. Bəziləri hesab edirlər ki, düzgün verilənlər üzərində proqramlaşdırılmış süni intellekt güclü bir mövqeyə yerləşdirilsə, o, tez məlumatlı qərarlar qəbul edə, səlahiyyəti olan hər kəsin perspektiv və ehtiyaclarına diqqət yetirə bilər.

 SAM 
"SAM" ümumiyyətlə ilk virtual siyasətçi hesab edilən proqrama verilən addır. SAM Yeni Zelandiyalı proqram tərtibatçısı Nik Gerritsen tərəfindən yaradılmış və Yeni Zelandiyada insanların fikirlərini və istəklərini təmsil etmək üçün hazırlanmışdır.

SAM-ın 2020-ci ildə Yeni Zelandiyada keçirilən seçkilərdə namizəd kimi irəli sürülməsi nəzərdə tutulmuşdu.

 Alice 
"Yandex" tərəfindən qurulmuş "Alice" və ya "Alisa" çatbotu 2018-ci ildə Rusiyada prezident seçkilərində Vladimir Putinə qarşı namizəd olaraq göstərilmişdir. SAM-a bənzər, ictimai fikirli və sosial media vasitəsilə asanlıqla əldə edilə bilən bir bot olması nəzərdə tutulmuşdu. Seçkilərdə uduzsa belə "Alice" əhəmiyyətli dərəcədə səs toplamışdır.

 Tənqidi 
Hökumətdə hər hansı bir virtual varlığa yönələn həmlələrin əksəriyyəti tənqid edilmişdir. Sİ namizədləri iştirak etdikləri seçkilərdə mətbuatın diqqətini çəksələr də, sorğularda qeyri-populyar olaraq qalmışdılar. Əsas tənqidlərdən biri odur ki, dərin öyrənmə alqoritmi güclü mövqedə olmaq üçün kifayət qədər inkişaf etməmişdir, onlar həll yollarını düzgün qiymətləndirmək və ya yeni strategiyalar yaratmaq üçün insani keyfiyyətləri və bacarıqları qavraya bilmirlər. Süni intellektin insan cəmiyyətinin dərin mürəkkəbliklərini dərk edə bilməyəcəyi və buna uyğun seçimlər etməyəcəyi iddia edilir.

 İstinadlar 

Kateqoriya:Süni intellekt tətbiqləri